b"\n_START_ARTICLE_\nAstringent\n_START_PARAGRAPH_\nAstringent \xc3\xa9s aquell producte qu\xc3\xadmic, medicament o subst\xc3\xa0ncia de natura org\xc3\xa0nica o inorg\xc3\xa0nica que, despr\xc3\xa9s d'una aplicaci\xc3\xb3 externa local o t\xc3\xb2pica, t\xc3\xa9 la propietat de contreure les capes superficials de la pell en coagular-ne les prote\xc3\xafnes. Aix\xc3\xad produieix una acci\xc3\xb3 cicatritzant, antiinflamat\xc3\xb2ria i antihemorr\xc3\xa0gica. Els astringents constitueixen un mitj\xc3\xa0 protector superficial, com a desinfectants, per a eliminar els microorganismes per coagulaci\xc3\xb3 de llurs prote\xc3\xafnes._NEWLINE_Produeixen constricci\xc3\xb3 i sequedat i per aix\xc3\xb2 un producte tan habitual com s\xc3\xb3n les locions per a despr\xc3\xa9s de l'afaitat contenen astringents. Dos exemples ben coneguts s\xc3\xb3n la calamina preparada i l'aigua de Burow. Els m\xc3\xa9s coneguts a nivell vegetal s\xc3\xb3n els tanins, les aig\xc3\xbces d'hamamelis, la tintura de benju\xc3\xad, la infusi\xc3\xb3 de rat\xc3\xa0nia i la quina. Altres productes astringents s\xc3\xb3n: el nitrat de plata, l'acetat de plom, el sulfat de zenc, les sals de bismut, el s\xc3\xa8rum sal\xc3\xad i l'oli essencial de Xipre. Generalment s'associen a la propietat de ser antidiarreics i hemost\xc3\xa0tics."